આ ફિલ્મના દરેક કલાકારોએ ઉમદા એક્ટિંગ કરી છે. પોલ રુડે એક સુપરહિરોથી લઈને દીકરીની દેખભાળ કરનાર બાપના રોલમાં સુંદર એક્ટિંગ કરી છે. શરુઆતના સીનમાં પોલ અને દીકરીની પરેશાનીઓ જોઈને હોલિવૂડની ફિલ્મ ‘ઈન્ક્રેડિબલ્સ 2’ની યાદ આવે છે. આ ઉપરાંત પોલે એક્શન ઉપરાંત સુંદર કોમેડી પણ કરી છે. જો વાત ઈવેન્જલાઈન લીલીની કરવામાં આવે તો તે વાસ્પના રોલમાં શાનદાર લાગી રહી છે. તેણે સુંદર એક્શન સીન આપ્યાં છે. માઈકલ ડગલાસની પાસે ભલે ફર્સ્ટ હાફમાં કશું જ કરવાનું નહોતું પરંતુ ફિલ્મના ક્લાઈમેક્સમાં તેણે પોતાનો દમ બતાવ્યો છે.